בודהה של מקדש המעיין

בודהה של מקדש המעיין (בסינית:  中原大佛 או 魯山大佛) הוא פסל ענקי המתאר את בודהה.  

הפסל ממוקם בעיירה ז'אוקון, במחוז לושאן, בחנאן שבסין.  

הפסל, שנבנה בשנים 1997–2008, הוא הפסל השני בגובהו בעולם. גובה הפסל כולו 152 מטרים, מהם 128 מטרים של הפסל עצמו, ו- 25 מטרים של כס הלוטוס עליו ניצב הפסל.

תיאור הפסל 
הגבעה שעליה ניצב הפסל נחצבה ונבנתה מחדש כך שהפסל ניצב על שני כנים, העליון שבהם נקרא "כס הלוטוס" וגובהו 15 מטרים, כך שאם כוללים כן זה כחלק מהפסל גובהו הכולל 208 מטרים. הכן השני שנחצב ונבנה לרגלי "כס הלוטוס" מכונה "כס היהלום".

לרגלי לפסל נמצא מנזר בודהיסטי. 

הפסל נבנה בעלות כוללת של כ-55 מיליון דולר. הפסל מורכב מ-1,100 חתיכות יציקת נחושת, במשקל כולל של 1,000 טונות.

מקור השם 

בודהה מקדש המעיין, נקרא על שמו של המעיין החם טאנרוי הסמוך, שחומו מגיע ל-60 °C. המעיין נחשב למעיין מרפא, ולכן הוקם בסמוך לו מקדש פוקאן, שנבנה במהלך שושלת טאנג. במקדש פוקאן מצוי פעמון המזל הטוב.

גלריית תמונות

קישורים חיצוניים 

 
 תיאור הפסל
 סין בונה פסל בודהה כאתר תיירות באתר CNN
 תחזית מזג אוויר עדכנית, ותחזית מזג אוויר ארוכת טווח עבור הפסל

הערות שוליים 

ציטוט עם תסריט בשפה זרה (סינית)
חנאן: מבנים
חנאן: אטרקציות תיירותיות
פסלי בודהה